અમદાવાદ: મ્યુનિસિપલ હોસ્પિટલ સંચાલિત નગરી હોસ્પિટલમાં આંખના પડદાની તકલીફથી પીડાતા ૧૫ દર્દીઓએ મંગળવારની રાત્રે સારવાર બાદ આંખની રોશની ગુમાવતાં સમગ્ર શહેરમાં ખળભળાટ મચી ગયો હતો. જોકે નગરી હોસ્પિટલના ઈન્ચાર્જ સુપરિન્ટેન્ડેન્ટ ડો. તેજસબહેન દેસાઈએ એવો દાવો કર્યો છે કે આ દર્દીઓને ઘનિષ્ઠ સારવારના અંતે રોશની પરત મળશે. આ દર્દીઓને ઈન્જેકશનની આડઅસરથી કામચલાઉ અંધાપો આવ્યો છે.